Virus: Voorsitter van Mediese Skemas oorlede | Die Vryburger
Virus: Voorsitter van Mediese Skemas oorlede
May 13, 2020 - Nuus
Die voorsitter van die Raad op Mediese Skemas, dr. Clarence Mini, wat vir die amp deur die vorige minister van gesondheid aangestel is, is oorlede weens infeksie van die koronavirus.
Die inligting is bekend gemaak deur die Raad se woordvoerder en het daarop gewys dat dr. Mini getaak was om leiding te neem oor die R160 miljard se industrie van mediese skemas sowel as oor die bykans 9 miljoen lewens betrokke by die verskillende mediese skemas.
Die Raad op Mediese Skemas is ’n statutêre liggaam en dr. Minni sou in September vanjaar uitgetree het uit die amp. Man van SA raakgery by Dakar-tydren | Netwerk24
Deur Alet Van Der Walt 12 Januarie 2019 21:23
Andrey Karginov van Rusland en sy vragmotor (links) is uit die Dakar geskop omdat hy nie stilgehou het nie toe hy 'n Suid-Afrikaanse toeskouer tydens die Dakar-tydren raakgery het. Foto: Getty Images
Die voorloper in die afdeling vir vragmotors in die Dakartydren is Vrydag geskors nadat hy versuim het om stil te hou nadat hy ’n Suid-Afrikaner raakgery het.
Die organiseerders van die wedren sê in ’n amptelike verklaring op sosiale media die 60-jarige Suid-Afrikaner het langs ’n gedeelte van die baan gestaan wat nie vir toeskouers afgemerk is nie.
Andrey Karginov, deelnemer nr. 518, het versuim om stil te hou.
Die voorval het in die vyfde been op 279 km van die SS-gedeelte van die tydren gebeur.
Die organiseerders sê Karginov is deur die skeidsregters skuldig bevind dat hy versuim het om by ’n ongelukstoneel stil te hou en hy is uit die tydren geskors.
Die man het sy bobeen gebreek en is deur ’n mediese span op die toneel behandel voordat hy na die lughawe in Ilo vervoer is.
Van daar is hy per lugambulans na ’n hospitaal in Arequipa gebring.
Die organiseerders het ’n beroep op toeskouers gedoen om in die afgesperde gebiede te bly.
Op sosiale media was mense meestal ontstoke oor Karginov se skorsing en meen hy het dalk nie besef hy het iemand raakgery het.
Suid-Afrikaners het ook die draak met hul landgenoot gesteek en gesê dit is net ’n Suid-Afrikaner wat sulke skandes sal maak.
Kyk die video van die ongeluk hier: https://youtu.be/T433NVYzHLs?t=304
Meer oor: Dakar
SA fokus nou op motorfietsjaers